Aleksandr Tarasov

Aleksandr Nikolaevitj Tarasov (russisk: Александр Николаевич Тарасов, født 8. mars 1958 i Moskva) er en en sovjetiskfødt russisk sosiolog, politolog, kulturolog, publisist, forfatter og filosof på den politiske venstresiden. Han var en venstreorientert, politisk dissident i Sovjetunionen. Han har vært med på å skrive flere bøker. Fram til begynnelsen av det 21. århundre refererte han til seg selv som en postmarxist sammen med István Mészáros og en rekke jugoslaviske marxistiske filosofer som tidligere tilhørte Praxis School og emigrerte til London. Siden i det 21. århundre har begrepet post-marxisme blitt tilegnet av Ernesto Laclau, Chantal Mouffe og deres tilhengere, sluttet Alexander Tarasov (sammen med de ovennevnte István Mészáros og jugoslaviske filosofer) å referere til seg selv som en post-marxist.

Tidligere politiske aktiviteter og arrestasjon 

I perioden desember 1972 til januar 1973 etablerte Tarasov sammen med Vasilij Minorskij en hemmelig, radikal venstregruppe som de kalte Nye Kommunisters Parti (NKP; russisk: Партия новых коммунистов). Tarasov ble gruppens uformelle leder sommeren 1973. I 1974 gikk NKP sammen med en annen hemmelig, radikal venstregruppe kalt Venstreskolen (russisk: Левая школа) og dannet Det Nykommunistiske Partiet i Sovjetunionen (DNPSU, russisk: Неокоммунистическая партия Советского Союза). Tarasov ble en av det nye partiets ledere og teoretikere, og skrev partiprogrammet Neokommunismens Prinsipper (russisk: Принципы неокоммунизма). Han ble arrestert av KGB i 1975. Etter varetektsfengsling og en årslang tvangsinnleggelse på psykiatrisk sykehus ble han løslatt fordi partiet DNPSU aldri ble stilt for retten. På det psykiatriske sykehuset ble Tarasov utsatt for grusom behandling og de facto) tortur (bl.a. fysisk vold, elektrokonvulsiv terapi, indusert hypoglykemi, overdoser  antipsykotiske medisiner), som resulterte i senskader som Tarasov har lidd av siden løslatelsen, og etterlot ham praktisk talt funksjonshemmet. Etter løslatelsen deltok Tarasov i gjennopprettelsen av DNPSU, som han ledet fram til partiet løste seg selv opp i januar 1985. I 1988 undersøkte to statlige psykiatriske kommisjoner Tarasov og fant ham helt psykologisk frisk. (Les også: Psykiatri som avstraffelsesmetode i Sovjetunionen)

Utdannelse og arbeid 

Tarasov hadde mange forskjellige jobber: han jobbet som tegner; laboratorieassistent i et designinstitutt; kirkegårdsvokter ved Vagankovo kirkegård (Moskva); maskinist; kjeletekniker; bibliotekar; redaktør; sykepleier; gasskjeleoperatør; bokholder ved det sentrale lageret av Mikojan Kjøttforedling; lysbordoperatør ved Moskvas Eremitasjeteater (ligger i Eremitasjehagen i Moskva); forskningsassistent ved Senter for vitenskapelig analyse (det russiske vitenskapsakademiet); universitetslærer; konsulent for Kunnskapsdepartementet; politisk spaltist; ekspert ved informasjonsforskningssenter "Panorama" og Moskva Menneskerettighetskomite; osv. Han har en grad i økonomi fra Hele Russlands Statlige Korrespondansehøgskole i Finans og Økonomi og en grad i historie (påbegynt ved Moskvas Statlige Pedagogiske Universitet og avsluttet ved Statsuniversitetet i Moskva). Da "perestrojka" startet på begynnelsen av 1980-tallet, posisjonerte han seg raskt som en akademisk sosiolog og politolog.

Publisering og litterære aktiviteter 

I 1984 begynte Tarasov å publisere verkene sine (under et pseudonym) i Sovjetunionen ("samizdat") og i utenlandsk presse. I 1988 begynte artiklene hans å publiseres (under pseudonymer) i uavhengig presse, og fra 1990 har han publisert sine verk i uavhengig og offisiell presse under eget navn.

I 1988 stiftet Tarasov "Det uavhengige arkivet" (som fra 1990 er kjent som "Det uavhengige arkivet — den uavhengige sosiologiske tjenesten"). I 1991 ble han ansatt ved Senter for ny sosiologi og studier av praktisk politikk (Føniks-senteret) (russisk: Центр новой социологии и изучения практической политики "Феникс"). I 2004 ble han assisterende direktør ved senteret, og i februar 2009 ble han utnevnt til direktør.

I første halvdel av 1993 var Tarasov en av de tre redaktørene av et månedlig magasin kalt «Foreningenes Hus», utgitt av samme team som «Solidaritet» (russisk: Солидарность), avisen grunnlagt av Moskva Fagforeningssamband (MFS) (for tiden avisen til Russlands Uavhengige Fagforeningenes Samband). Magasinet hadde et opplag på 30 000. I sin tale til leserne av den første utgaven har A.Tarasov bemerket at «Foreningenes Hus» gjør det til sitt oppdrag å «oppdatere sosialistisk tanke» og «lage en teori som samsvarer med dagens virkelighet». Etter bare fem utgaver ble magasinet lagt ned av Andrej Isaev, sjefredaktør for «Solidaritet», for manglende samsvar med den politiske linjen i MFS, dvs. for "overdreven" radikalisme.

I andre halvdel av 1993 var Tarasov medlem av redaksjonen for avisen «Arbeidsklassens Handling»; i 1993–1994 — medlem av redaksjonen i et motkulturmagasin Vugluskr (russisk: Вуглускр); på midten av 1990-tallet — politisk rådgiver for en radikal studentforening Studentenes Talsmenn.

Tarasov har skrevet mer enn 1100 publikasjoner innen sosiologi (hovedsakelig om ungdomsstudier, utdanningsspørsmål og konfliktløsning); statsvitenskap (nåværende politikk, politisk radikalisme i Russland og utlandet, massesosiale bevegelser); historie og teori om revolusjonære bevegelser og geriljakrig); kulturologi (populærkulturelle spørsmål, interkulturelle og inter-sivilisasjonsmotsetninger); økonomi (komparativ forskning). Han er også litteratur- og filmkritiker (moderne litteratur og kino, populærkultur og politikk, historie og teori om kinematografien på 1960- og 1970-tallet). Han har vært den første til å studere og beskrive subkultur av nazistiske hudhoder i Russland. A. Tarasov er forfatter av den første dyptgående undersøkelsen om innflytelse av høyreekstreme ideer og organisasjoner på subkulturen til fotballfans i Russland (november 2009 — januar 2010).

I 2002 var han en av grunnleggerne, samlerne og en vitenskapelig redaktør av bokserien Klokka Null: Verdens moderne antikapitalistiske ideer (russisk: Час Ч. Современная мировая антибуржуазная мысль — Gilea Publishing House). Han fulgte dette med to ekstra bokserier: Klassekampen (tysk: Klassenkampf; redigert sammen med Boris Kagarlitskij — Ultra.Kultur Forlag) i 2005, og Revolusjonens revolusjon (russisk: роЗА РЕВОлюций) i 2006 (Kulturrevolusjon Forlag). Disse seriene inkluderer den moderne, venstreorienterte samfunnspolitiske litteraturen (hovedsakelig utenlandsk).

I tillegg til å bidra til kompilering og redigering av disse seriene, tok Tarasov også rollen som vitenskapelig redaktør og kommentator til verkene av kjente venstretenkere: Lev Trotskij, Alain Badiou, og Cornelius Castoriadis for å nevne noen.

Som et mål for vold i det post-sovjetiske Russland 

4. november 1995 ble Tarasov offer for et uprovosert angrep nær huset hans: Etter å ha kalt ham ved navn, slo ukjente angripere ham så alvorlig at han mistet bevisstheten (selv om han prøvde å forsvare seg). Angriperne slapp unna med id kortet hans, men tok ikke en stor sum penger og verdisaker. Politiet åpnet en kriminell etterforskning av angrepet, men angriperne ble aldri funnet.

I 2008 inkluderte nynazister A. Tarasov på listen over sine fiender som må utryddes fysisk. Listen ble publisert på radikale høyreorienterte nettsteder.

I 2011 kåret den russiske pro-Kreml-gruppen «Nasji» Tarasov til en av «168 mest motbydelige fiender» av gruppens leder Vasilij Jakemenko og av Vladimir Putins regime.

Politiske opinionsforskjeller med samtidige dissidenter 

Tarasov er kjent blant russiske anarkister som en konsekvent kritiker, først og fremst hevder han at anarkismens praksis er fruktløs og håpløs, og til en viss grad at anarkistisk teori som utdatert og uvitenskapelig. Tarasovs kritikk har forårsaket åpen fiendskap mot ham blant anarkister.

Tarasovs reaksjon på protestene i Russland på begynnelsen av 2010-tallet var negativ. Han framførte venstreorientert kritikk av demonstrantene, og anså dem for å være bevegelse av småborgerskap og et "forbrukernes opprør" fremmed for venstreorienterte krefter i Russland og irrelevante for den revolusjonære kampen mot kapitalismen.

Mellom 2002 og 2012 deltok Tarasov aktivt (bak scenen) i utgivelsen av tidsskriftet Skepsis (russisk: Скепсис), og bidro også til tidsskriftets online-versjon, scepsis.net (fra mai 2003). Han var ansvarlig for noen av publikasjonene på tidsskriftets nettside, og samarbeidet med forfattere og oversettere som redaktør og kurator. Han hadde en merkbar innflytelse på de politiske og teoretiske holdningene til tidsskriftet, noe som er tydelig i tidsskriftets og nettstedets misjonserklæring. Erklæringen nevner noen av Tarasovs teoretiske ideer, for eksempel: den definerer byråkrat-borgerskap som den herskende klassen i det moderne Russland; karakteriserer Russland som et samfunn av degraderende periferikapitalisme; skiller mellom begrepene "intellektuelle" og "intelligentsia"; anerkjenner det rudimentære nivået til venstrebevegelsen i dagens Russland osv. I tillegg inneholder Skepsis' misjonserklæring referanser til fem av Tarasovs verk. Det er også kjent at A. Tarasov var en av forfatterne av Scepsis-manifestet med tittelen "Ikke fall i samme felle!" som handlet om "Bolotnaja" -protestene i 2011. Hans innspill til manifestet var ideen om at man er nødt til å organisere fra bunnen opp "motstandens klynger ... på jobben, på skolen og i nabolagene."

I 2012 forlot Tarasov Skepsis på grunn av ideologiske og politiske uenigheter med flertallet av redaksjonens medlemmer, hvorav de fleste var studenter og tilhengere av Jurij Semjonov en russisk historiker og etnolog. Tarasovs avgang ble innledet av hans offentlige polemikk med Semjonov.

Anerkjennelse og priser 
Tarasov er en dyktig prosa- og poesiforfatter (siden 1992). Han er også oversetter fra engelsk og spansk (siden 1997). Tarasovs verk er utgitt, bortsett fra Russland, i USA, Canada, Storbritannia, Frankrike, Tyskland, Nederland, Sveits, Sverige, Norge, Italia, Spania, Hellas, Finland, Ungarn, Tsjekkia, Serbia, India, Japan, Sør-Korea, Thailand, Singapore, Argentina, Cuba, Panama, Sør-Afrika, Marokko, Réunion, New Zealand, Estland, Latvia, Litauen, Hviterussland, Ukraina, Kasakhstan, Moldova, Georgia, Aserbajdsjan, samt i ikke-anerkjente stater som Transnistria og Folkerepublikken Donetsk. Han er prisvinner av prisene i flere litterære magasiner: Folkenes Vennskap (Дружба народов, 2000), Ungdom (Юность, 2001) og Oktjabr (Октябрь, 2011).

Siden 2014 har Tarasovs profil blitt inkludert i årlige utgaver av Marquis Who's Who in the World.

Bibliografi 
Utgitt på russisk dersom ikke nevnt.
 1993: "Провокация. Версия событий 3–4 октября 1993 г. в Москве". — М.: Центр новой социологии и изучения практической политики "Феникс", 1993. (Provokasjon. En versjon av hendelsene i Moskva den 3.-4. oktober 1993. Moskva, 1993)
 1993: "Правда о Югославии". — Пермь: ОПОР, 1993. (Sannheten om Jugoslavia. — Perm, 1993) (medforfatter)
 1994: "Провокация. Версия событий 3–4 октября 1993 г. в Москве. — Постскриптум из 1994–го". — М.: Центр новой социологии и изучения практической политики "Феникс", 1994. (Provokasjon. En versjon av hendelsene i Moskva den 3.-4. oktober 1993. Postskriptum fra 1994. Moskva, 1994)
 1996: "Политический экстремизм в России". — М.: Информационно-экспертная группа "Панорама", 1996. (Den politiske ekstremismen i Russland. — Moskva, 1996) (medforfatter) ISBN 5-87637-043-6
 1997: "Левые в России: от умеренных до экстремистов". — М.: Институт экспериментальной социологии, 1997. (Den russiske venstresida — fra moderate til ekstremister. Moskva, 1997) (medforfatter) ISBN 5-87637-006-1
 1999: "Очень своевременная повесть. Феминистка как стриптизёрша: культурологический анализ". — М.: Издательство Академии Искусства и Науки XXI века "Норма", 1999. (En veldig betimelig historie — en feminist som stripper. En kulturanalyse. Moskva, 1999). ISBN 5-85302-194-X
 2005: "Революция не всерьёз. Штудии по теории и истории квазиреволюционных движений". — Екатеринбург: "Ультра.Культура", 2005. (Revolusjonen er useriøs — studier i kvasirevolusjonære bevegelsers teorier og historie. — Jekaterinburg, 2005). ISBN 5-9681-0067-2
 2006: "Страна Икс". — М.: АСТ; Адаптек, 2006. (Landet X. — Moskva, 2006. ISBN 5-17-032525-8; 2. utgave: Moskva, 2007; ISBN 5-17-040213-9)
 2007: "Le rouge et le noir. Extrême droite et nationalisme en Russie". (fransk) — Paris: CNRS Éditions, 2007 (medforfatter). ISBN 978-2-271-06505-6
 2012: "XX əsr radikalı üçün Erix Fromm irsi. — Fromm E. Marksın insan konsepsiyası". (aseri) — Bakı: Solfront, 2012. (Erich Fromms arv for det 20. århundrets radikale. Erich Fromm: Marx om konseptet menneske. Baku, 2012). ISBN 978-9952-444-73-5.

Referanser

Eksterne lenker 
 

Personer fra Moskva
Sosiologer
Kommunister
Russiske oversettere
Russiske filosofer
Sovjetiske aktivister
Russiske aktivister
Torturofre